Հորդորում եմ բոլորիս՝ ի դեմս ԿՄ նախագահությանը՝ վերջնական լուծում տանք այս հարցին: Նոր նիստ գումարենք, որտեղ իսպառ բացակայելու է ատելության, քննադատության, մեղքեր միմյանց վրա բարդելու մթնոլորտը: Եվ վերջապես հասկանալի դարձնենք բոլորին, ովքեր հետևում են ԿՄ ֆեյսբուքյան էջին, որ մենք կարող ենք լինել քաղաքակիրթ, մեկս մյուսին սիրող, հարգող, և մաքրենք որոշ կոմպոզիտորների անունը այս օրերի ընթացքում հնչած վիրավորանքներից ու մեղադրանքներից: ԿՄ-ում բարձրացնենք էթիկայի կանոններին վերաբերող մի նոր հարց. որ նորաստեղծ, ներկա պարագայում ժամանակավոր որոշ «կոմպոզիտորներ», ստեղծագործողներ իրենց չպետք է իրավունք վերապահեն հիմա և այսուհետ ԿՄ-ում հեռացնելու հարց բարձրացնել մեր լավագույն կադրերի՝ սիմֆոնիստների վերաբերյալ: